หนูเจ็บหน้าอกข้างซ้ายทะลุหลังลามไปแขนด้านซ้ายมาเกือบสองปีแล้วค่ะ ไม่เคยเกิดอุบัติเหตุอะไร แต่ยกของหนักบ่อยครั้ง ไปหา จะบอกว่ากระดูกอ่อนกับกล้ามเนื้ออักเสบ ให้แค่ยาแก้ปวดและแก้อักเสบมาค่ะ แต่อาการคงที่หนูไม่สามารถนั่งไม่พิงอะไรนานๆไม่ได้จะเจ็บหลังกับหน้าอกมากยกของหนักอะไรไม่ได้เลยเลยทำงานไม่ได้ ออกกำลังกายก็ไม่ได้ทุกครั้งที่ไปหาจะถามว่าประสบอุบัติเหตุมาไหม แต่หนูไม่เคยโดนอะไรกระแทกที่หน้าอกแรงเลยทำไม แค่หายใจหนูยังเจ็บ มันมีวิธีรักษาแค่ทานยาแก้อักเสบบรรเทาไปหรอคะ มันมีโอกาสที่จะดีขึ้นโดยรักษาวิธีอื่นไหมคะ
สวัสดีค่ะ อาการกระดูกอ่อนและกล้ามเนื้ออักเสบ เป็นอาการที่อาจเกิดพร้อมๆกันได้ เป็นโรคที่เกิดจากการใช้งานกล้ามเนื้อหรือกระดูกอ่อนบริเวณนั้นๆอย่างผิดวิธีเป็นเวลานาน อาจจะเริ่มจากมีอุบัติเหตุนำมาก่อนหลังจากนั้นยังมีการใช้ซ้ำบริเวณที่บาดเจ็บ จึงไม่หายสักที เป็นโรคที่ไม่อันตรายแต่เรื้อรัง และกลับมาเป็นซ้ำได้บ่อยค่ะวิธีการดูแลตัวเองเบื้องต้น พักการใช้งานของกล้ามเนื้อมัดนัั้นๆ เช่นไม่ยกของหนัก ไม่แกว่งแขนหรือขยับกล้ามเนื้ออกมากๆในช่วงที่ปวดและมีการอักเสบ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้ ส่วนใหญ่แม้จะหายช้า แต่โรคจะค่อยๆดีขึ้นเรื่อยๆ หากปรับพฤติกรรมและรับประทานยาแก้ปวดค่ะควรไปพบแพทย์เมื่อ ปวดมากขึ้นจนใช้ชีวิตประจำวันไม่ได้ ปวดจนต้องหยุดเรียนหรือหยุดงาน หายใจลำบาก เจ็บแน่นหน้าอก หอบเหนื่อย ไอมาก หรือไอเป็นเลือด อันนี้อาจจะเป็นอาการที่บ่งบอกถึงสาเหตุอันตรายทางปอดและหัวใจ ควรรีบไปพบแพทย์ค่ะ